Наставно научном већу

Филозофског факултета Универзитета у Београду

**ИЗВЕШТАЈ**

**о испуњености услова за избор Славенка Шљукића у звање истраживача сарадника**

На предлог Кадровске комисије, Наставно-научно веће Филозофског факлултета у Београду је на седници одржаноj 26.12.2019.. донело одлуку да се покрене поступак за избор **Славенка Шљукића** у звање истраживача сарадника. На истој седници Веће Одељења је формирало Комисију за припрему извештаја о кандидату и спровођење поступка избора у саставу: проф. др Јован Бабић, проф. др Ненад Цекић и доц. др Александар Добријевић

На основу увида у конкурсну документацију и анализе научних радова кандидата, Комисија подноси следећи ИЗВЕШТАЈ са **закључним предлогом да се Славенко Шљукић изабере у звање истраживача сарадника**.

Славенко Шљукић рођен је 23.09.1992. године у Београду. Основну и средњу школу завршио је у Београду. Основне студије филозофије на Одељењу за филозофију Филозофског факултета, Универзитета у Београду уписао је 2011. године, а завршио их је 2015. године, одбранивши завршни рад на тему „Кантово схватање слободе у *Критици чистог ума*“ и просечном оценом 9,55. Ментор завршног рада био је доц. др Александар Добријевић. Мастер академске студије на истом одељењу уписао је 2015. године, а окончао 2016. године са просечном оценом 10 и темом „Кантово схватање слободе у *Критици практичког ума* и *Заснивању метафизике морала*“ под менторством проф. др Јована Бабића. Докторске студије је уписао на истом одељењу 2016. године и положио све испите са просечном оценом 9,83. Одбранио је Нацрт докторске тезе на тему „Однос слободе воље и нормативности у Кантовој теорији морала: реконструкција кроз анализу метаетичког конструктивизма Кристин Корсгард“. У свом истраживачком раду Славенко је усмерен на више тема које су значајне за нормативнуетику, метаетику и Кантову филозофију.

Током студија Славенко је био стипендиста Министарства просвете Републике Србије, Фонда за младе таленте Министарства омладине и спорта Републике Србије и Министарства просвете, науке и технолошког развоја Републике Србије.

Учествовао је на међународном семинару: Kenneth R. Wesphal: Seminar on the book “How Hume and Kant Reconstruct Natural Law: Justifying Strict Objectivity without Debating Moral Realism” и на међународној филозофској школи Felix Romuliana са саопштењем: „Кантова дистинкција легалитет/моралитет и њен однос са Кантовим схватањем практичне слободе“.

Објавио је научни рад: „ ‘Dva sveta’ ili ‘dva aspekta’: Interpretacije Kantovog rešenja trećeg sukoba u antinomiji“, *Theoria* (4): 138-158 (DOI: 10.2298/THEO1604138S)и критички приказ „The ConstructivisticDefence of the Objectivity of Moral Standards and Natural Law that Does not Require the Debate on Moral Realism“, *Filozofija i društvo* (3): 653-663 (DOI: 10.2298/FID1703653S).

Био је локални организатор и координатор међународних конференција: 2nd BelgradeConference on Conditionals, Filozofski Fakultet, Univerzitet u Beogradu, Beograd, Srbija и 3rd BelgradeConference on Conditionals, Filozofski Fakultet, Univerzitet u Beogradu, Beograd, Srbija.

Од 2017. године ради као докторант ангажован у настави на предметима: Увод у етику, Историја филозофије IIа и Историја филозофије IIб. 2018. године добија запослење на Институту за филозофију Филозофског факултета Универзитета у Београду на пројекту под називом: „Логичко-епистемолошки основи метафизике“ (евиденциони број 179067) Министарства за науку и технолошки развој Републике Србије.

ЗАКЉУЧАК

Имајућиу виду Славенкове научне доприносе, оригиналност и занимљивост његових радова и предложене докторске тезе, веома успешан и предан рад са студентима и допринос активностима научне заједнице, сматрамо да докторант **Славенко Шљукић** у потпуности испуњава услове за избор у истраживачко звање истраживач-сарадник, за ужу научну област *филозофија* (у областидруштвено-хуманистичкихнаука), стога га предлажемо Наставно-научномвећу за избор у истраживачко звање **истраживач-сарадник.**

Београд 16.01.2020. год.

Комисија:

проф. др Јован Бабић, редовни професор

проф. др Ненад Цекић, редовни професор

др Александар Добријевић, доцент